السلام عليكم ورحمة الله وبركاته. اهلا بحضراتكم في المقطع رقم ستمية اربعة وخمسين من مقاطع حظر التجول وحلقة تدبر سورة الماعون. ارجو من حضراتكم تجيبوا المصاحف سورة الماعون مختلف عليها هل هي مكية ام مدنية؟ البعض قال مكية بل الاكثر قالوا انها مكية
والبعض المدنية لان اخر اربع ايات بوضوح بيتكلموا عن المنافقين اللي ما كانوش موجودين في مكة يعني اخر اربع ايات في سورة الماعون. اعوذ بالله السميع العليم من الشيطان الرجيم
فويل للمصلين الذين هم عن صلاتهم ساهون الذين هم يراءون ويمنعون الماعون وفي مكة ما كانش فيه هذا النوع من البني ادمين في ناس كانوا اما مؤمنين واما كفار وكثير من المؤمنين في مكة
كانوا بيخفوا ايمانهم ويظهروا انهم كفار لان المسلمين كانوا ضعفاء في هذا الوقت اما في المدينة لما تأسست دولة الاسلام واصبح الاسلام هو الذي يحكم المدينة اصبح هناك العكس اصبح هناك كفار يتظاهرون بالاسلام
ويصلون ليراؤوا الناس علشان يتشافوا يراءوا بيصلوا عشان يتشافوا داخلين وخارجين من المسجد بناء عليه قال بعض العلماء ان الايات دي لا يمكن الا انها تكون نزلت في المدينة والاصح بقى الرأي الاصح من الرأيين دول
ان الصورة اصلا صورة قصيرة سبع ايات اول تلات ايات نزلوا في مكة وما فيش خلاف على كده واخر اربع ايات نزلوا في المدينة فاحنا لو اعتبرنا ان ترتيب نزول الصورة بيعتمد على وقت نزول اول ايات فيها
زي ما اعتبرنا كده صورة العلق انها صورة آآ انها اول سورة في القرآن الكريم لمجرد ان اول خمس ايات فيها هم اول ايات نزلت في القرآن الكريم لكن باقي سورة العلق نزل بعد المدثر
ويقال بعد المزمل ايضا لكن بنعتبر صورة العلق اول صورة، ليه ؟ عشان اول ايات فيها نزلت في آآ آآ اول واحدة. ازا لما نجد سورة اول اياتها نزلت في مكة بتعتبر
خلاص طيب ده على حسب برضو ده منهج بعض العلماء يعني. طيب اه ازا الصورة مكية. نعتبرها مكية بس نبقى عارفين نصها التاني نزل في المدينة في الحالة دي تبقى الصورة دي في ترتيب النزول رقم سبعتاشر
يعني نزلت او تلات ايات فيها نزلوا تقريبا في اول سنتين من بدء من بدء الوحي وفي ترتيب المصحف هي رقم مية وسبعة اسماؤها سورة الماعون وهو الاشهر والمستخدم في بعض المصاحف
في معزم المصاحس وسورة ارأيت وده الاسم اللي استخدمه البخاري والاسم المستخدم في مصحف القيروان في القرن الخامس. يعني فيه مصحف واحد بس. اتطبع فيه اسمها سورة ارأيت استخدموا صورة الماعون
وهناك اسم اخر استخدموا آآ ابن عطية وده احد المفسرين الكبار جدا ومن اوائل المفسرين في تفسيره سماها سورة ارأيت الذي في اسماء تانية بعض العلماء استخدموها. واحدة سماها سورة اليتيم. واحدة سماها سورة التكذيب. واحدة سماها سورة الدين
طالما ان هي دي موضوعات من موضوعات الصورة يجوز اي حد يسأل. احنا ممكن تسميها الصورة مية وسبعة. يعني برضو ده اسم على فكرة. ممكن تسميها كده فالاسم السورة ليس توقيفيا وليس بوحي
تمام؟ طيب نقرأها مع بعض بسم الله الرحمن الرحيم ارأيت الذي يكذب بالدين فذلك الذي يدع اليتيم ولا يحض على طعام المسكين فويل للمصلين الذين هم عن صلاتهم ساهون الذين هم يراؤون ويمنعون الماعون
بعض الناس ممكن تقول ايه المشكلة لما حد يكذب بالبعث والحساب يعني؟ هو انتم ليه معقدينها كده؟ لو واحد قال لا اله الا الله محمد رسول الله. بس ما فيش بعث وحساب. ايه
مشكلة يعني مشكلة متلخصة في مثل مصري بيقول اللي ما لوش كبير يشتري له كبير يعني ايه؟ يعني هيضيع الانسان اذا شعر انه غير مراقب وغير محاسب نفسه الامارة بالسوء هتنشط اوي وتسيطر عليه
فيبدأ يتجرأ على انه يعمل اعمال مشينة هو ما حدش هيحاسبه ارأيت الذي يكذب بالدين ارأيت استفهام غرضه؟ التعجيب من شأن من يكذب في يوم الحساب يوم الدين. الدين هو يوم يوم الدين
يوم الحساب اللي هيكذب بالبعث والحساب ممكن توصل به السفالة والانحطاط الى انه يسيء معاملة اليتيم والمسكين الجائع لانه اللي بيكذب البعث والحساب بيوصل لمرحلة ان ممكن تنزع من قلبه الرحمة
فذلك الذي يدع اليتيم فعل يحمل معنى الدفع ومعنى الترك الودع يدع يدع اترك يعني دع زلك اترك ادفع ذلك زقه يدع يعني منها دفع ومنها ترك اهمال يدع اليتيم يعني يهمل الايتام يسيء معاملة الايتام
اليتيم ما معنى اليتيم؟ شف الناس مش فاهمة معنى اليتيمين لو طفل مامته ماتت وهو صغير. ده يتيم؟ لأ. ده اسمه لطيم اليتيم هو من مات عنه ابوه وهو صغير ولم يبلغ الحلم
بينما من ماتت امه اسمه لطيم في الحيوانات العكس لان الام هي اللي بتطلع تصطاد وترجع بالايه؟ بالقوت. القوت يعني الطعام المطلوب من اجل الحياة فبالتالي في الحيوانات اللي يموت امه بيبقى يتيم واللي يموت ابوه بيبقى لطيم وفي البني ادمين العكس
المهم معنى يتيم هو من مات ابوه ولم يبلغ الحلم لسه ما بلغش ويستمر وصفه باليتيم حتى يبلغه لقول النبي صلى الله عليه وسلم لا يتم بعد احتلام يعني ما ينفعش واحد
عندو عشرين سنة ولا خمسة وعشرين سنة ووالده مات فيقول انا يتيم. لأ خلاص ما دام كبرت وبلغت ايه بقى ما انتش يتيم طيب لو انا دلوقتي اتنرفزت وواحد يتيم استفزني. طفل يتيم استفزني فزعقت له
الان ينطبق علي الاية؟ لأ الاية مش بتقول فذلك الذي دعى اليتيم. هي مش مرة لا. يدع بصيغة المضارع يعني ده انسان هذا في دنو هذه هي طريقته في الحياة. لما بيشوف انسان ضعيف ما لوش حد يدافع عنه. ما فيش حد بينفق عليه يسيء معاملته
لانه بيظن انه اقل منه وان ما فيش حد هيعرف يقف في وشه ولا يحض على طعام المسكين طالما مش بيحث الناس على على الاطعام يبقى من باب اولى هو كمان مش بيطعم
فلا هو بيطعم ولا بيحث الناس على الاطعام. على فكرة الحض غير الحث. الحض هو الحث الشديد. يعني يلا يا جماعة يلا يا جماعة بقى لموا من بعض يلا عشان
نعمل ده اسمه الحض. ماشي وبعدين ربنا ما قالش ولا يحض على اطعام المسكين. لا قال لك على طعام المسكين. هو فيه فرق طبعا يعني المسكين له طعام ولو مش لاقي ياكل هو له طعام. فين الطعام ده؟ في وسط طعام الاغنياء
هذا الطعام مسئولية في رقبة الاغنياء. حتى لو الزكاة كلها طالعة يعني ايه واحد جعان وانت قاعد ما جاع فقير الا بتخمة غني خلوا بالكم بقى من اختيار الكلمات لان دي مسألة حساسة جدا
احنا لازم نحض الناس على توصيل طعام المسكين. هو له طعام تقولوا لاولادكم كده. يلا يا ولاد. مين هيودي اكل المساكين؟ مش اكل للمساكين يعني ده اكلهم بتاعهم في قلب اكلنا
اللي ربنا اختبرنا بهزا الطعام قال النبي صلى الله عليه وسلم في الحديث الصحيح ليس المؤمن الذي يشبع وجاره جائع جارك جعان وانت تشبع ازاي اذا احنا امام انسان اللي عنده تعاطف مع اليتيم
ولا مع المسكين ايه المأفلة بالمسكين والفقير؟ المسكين هو الفقير شديد الفقر. النبي عليه الصلاة والسلام قال الذي ترده اللقمة او اللقمتين. يعني واحد لما تدي له كده جنيه! يبقى فرحان جدا ومزقطط! يعني اللي هو يعني مش لاقي! المسكين ده اللي مش لاقي
فده احنا دلوقتي احنا دلوقتي قدام انسان قاسي القلب جدا. يدع اليتيم بالتالي مش بيقدم دعم نفسي مش كلمة حلوة ما فيش حتى كلمة حلوة لليتيم ده مش هيكلفه حاجة. كلمة حلوة
بيدع بيزقه يزقوا في الكلام يتركه بيهمله ولا يحض على لا يحض الناس على اطعام او على طعام المسكين بالتالي لا مش بيقدم الدعم المادي. فلا هو بينفع ماديا ولا معنويا. يعني ما لوش لازمة في الدنيا. انسان سافل
هذه السفالة منبعها عدم الايمان بان هناك حساب ممكن واحد غير مسلم لكنه يتبع دين اخر بيؤمن بالبعث بعد الموت وبالحساب فتجد عنده رحمة ويكرم المسكين كده. فتقول لي لأ ، بس انا برضو اعرف واحد ملحد
ولطيف جدا وبيكرم المساكين وعنده رحمة شديدة على المخلوقات وعلى القطط والكلاب والايتام وكل حاجة اقول لك هذه بقايا بقايا تأثير المجتمع عليه او بقايا الدين اللي كان عنده قبل ما يلحد
المجتمع اصل الاخلاق كلها جاية من الدين. لازم نفهم كده لكن لما تفكر كده هو لو واحد مش مؤمن ان فيه اله ولا فيه بعث ولا فيه حساب طب يعمل خير ليه ؟ يعني يطلع فلوس من جيبه ليه ما يمكن يحتاجها بعدين
لكن لو هو مش مؤمن ان فيه جزاء طب ويطلع ليه عدم الايمان بان هناك حياة بعد هذه الحياة الدنيا بيجرأ الانسان انه يصل لمراحل من الانحطاط الاخلاقي والعاطفي كبيرة جدا
ثم جاءت باقي ايات السورة بقى تحدث عن نوع اخر من السفالة لكن هذه المرة هذا النوع من البني ادمين محسوب على المسلمين من الناحية الشكلية لكن هم منافقين معي من اربعة لسبعة
فويل للمصلين الذين هم عن صلاتهم ساهون. الذين هم ويمنعون الماعون. اول صفة من صفات المنافقين اللي ذكرت هنا هي فويل للمصلين الذين هم عن صلاتهم ساهون ده مش معناه انهم بينسوا او بيسهوا في الصلاة. لأ ده شيء طبيعي بيحصل للناس كلها حصل حتى موسى عليه الصلاة والسلام
هو قال ما قالش الذين هم في صلاتهم سولاء الذين هم عن صلاتهم ساهون يعني مش مهتمين بالصلاة اصلا يفوتوا في الصلاة يصلوا احيانا واحيانا لأ ربنا سماهم مصلين. لان هي دي هو الناس بيشوفوهم مصلين
بس وصفهم بقى الذين هم عن صلاتهم ساهون احيانا كثيرة ما بيصلوش. وما يفرقش معهم لو صلوا بيصلوا ايه او بيصلوا ليه؟ مش فارق معهم. ليه الذين هم يراؤون ويمنعون الماعون
هو بيصلي علشان يرى يرى فيبقى بيرائي مش بيصلي لانه يريد ان يحمد الله ولا بيصلي خوفا من النار. ولا بيصلي طمعا في الجنة. لأه هو بيصلي عشان يتقال عليه راجل بتاع ربنا
راجل متدين جدا ده بينفعه في شغله الناس بتحب تتعامل في التجارة مسلا مع شخص موثوق فيه فلما يزهر بمزهر المتدين المحافز على الصلاة في المسجد. ده دعاية للشركة بتاعته عشان تبقوا عارفين
لكن هو ما فيش فيه خصلة كويسة مش بس مش بينفق ومش بيطعم المسكين ومش بيحن على اليتيم. لا ده كمان اسمع بقى بيعمل ايه ويمنعون الماعون الماعون يعني الخدمة الصغيرة اوي المعونة الصغيرة اللي مش بتكلف حاجة خالص
لزلك ادوات المطبخ يسمى ماعون في مصر بنسميها المواعين مين هيغسل المواعين يا ولاد عاوزين نشتري غسالة مواعين مش بيتقال كده مواعين هي جمع ماعون. ماعون يعني كنكة. معلقة شوكة سكينة. طاسة لقلي البيض. حلة نعمل فيها الرز اسمه الماعون
يعني ايه بقى يمنعون النعوم؟ المعون ما حدش بيطلبه ياخده المعونة الناس بتستلفه يعني واحدة جارتها بتخبط عليها وتقول لها بس سلفيني طاسة اقلي بيض للعيال احسن الطاسة بتاعتي صدت ورميتها وهجيب واحدة بدالها بكرة
فهي هتستلف طاسة فاضية من غير بيض وترجعها بعد نص ساعة نضيفة ومغسولة. خدمة لن تكلف اي شيء ده معنى الماعون اعانة بسيطة جدا تقوم هي بقى تكزب عليها وتقول لها لا ما عنديش تصوري
يعني الناس دي لا بتساعد اليتيم بكلمة حلوة ولا المسكين بجنيه ولا ولا ولا ولا برضو بكلمة يقولها يعني يعني لغيره علشان يطعم المسكين ولا يحض على طعام المسكين. يعني لا بيساعد اليتيم بكلمة
حلوة ولا بيساعد المسكين بجنيه ولا بيحض بيحض غيره عشان يطعم هو المسكين ولا حتى جاره جاره اللي معه فلوس راسه براسه عاوز خدمة منه صغيرة ما لهاش قيمة مادية ومش هتكلفه لا جهد ولا وقت
برضه مش عايز يعملها يبقى ده انسان ايه فطرته فاسدة لا يريد انه يسهل الحياة على الاخرين سواء هيتكلف او مش هيتكلف طيب. كده احنا فهمنا ايات السورة معناها ايه. لكن علاقتها ايه ببعض
علاقة ايه الايات دي ببعض؟ تلات موضوعات مختلفة لأ لازم نربط ايه الموضوعات ببعض؟ ارأيت الذي يكذب بالدين فذلك الذي يدع اليتيم ولا يحض على طعام المسكين؟ فويل قل للمصلين الذين هم عن صلاتهم ساهون. الذين هم يراؤون ويمنعون الماعون. ركز كده
تخيلوا حد ييجي يقول لكم شفت اللي مش مصدق بالقيامة؟ ده اللي بيغلس على اليتامى ومش بينصح الناس تطعم المساكين. يا ويلهم اللي مش بيواظبوا على الصلاة. ايه دخل الصلاة دلوقتي
اللي بيصلوا قدام الناس وبيمنعوا حتى الخدمة الصغيرة اللي مش هتكلفهم اي حاجة. لو جاره جه استلف كنكة ما يرضاش يدي له الكنكة ايه علاقة الكلام ببعضه يا جماعة؟ وايه علاقته بالصور اللي قبله؟
دي هنا التدبر اول حاجة هناك ربط بين الدين وبين الاخلاق والمعاملات مع الناس خاصة المحتاجين. محتاجين او غير محتاجين كمان يعني لما تسمع ارأيت الذي يكذب بالدين كده بنتكلم في العقيدة
تحس ان الكلام اللي جاي هيكون عن انكار صدق النبي عليه الصلاة والسلام. او انكار آآ آآ الوهية مصدر القرآن الكريم. او مسلا كلام جامد اوي عن ترك الصلاة اه او ترك الزكاة او صيام رمضان او الحج اللي هي اللي هي اركان الاسلام حاجات كبيرة كده تنافي الايمان ثم تفاجأ بان السورة بتتكلم عن
فعل وترك الفعل. الفعل هو دفع اليتيم والفعل اللي ترك هو الحض على طعام المسكين يبقى ده ربط بين الدين وبين الايمان بالله وباليوم الاخر وبين الاخلاق والمعاملات بين الناس في المجتمع
والمفروض ان الانسان يتخلق باخلاق الله. في السورة السابقة بقى. سورة قريش عشان نربط بالصورة اللي قبلها الذي اطعمهم من جوع وامنهم من خوف. ربنا امن قريش واطعمهم يبقى المفروض المسلم يؤمن اليتيم ويرعاه ويحميه. ما عندوش اب
ها مش يدعه ده قصاد امنهم من خوف. طب واطعمهم من جوع؟ يطعم المسكين شفتم بقى الربط بالصورة السابقة؟ طيب الشخص الذي لا يحض على طعام المسكين ده. من ضمن اي مجموعة من الناس
في سورة العصر الناس الخسرانين اللي في خسر والعصر ان الانسان لفي خسر. كل الناس في خسر الا الى الذين امنوا وعملوا الصالحات وتواصوا بالحق وتواصوا بالصبر اذا الانسان اللي لم يحث الناس على اطعام اللاجئين والفقراء اللي حوالينا في كل بلد وفي كل مكان يبقى ده الترك
التواصي بالحق ترك التواصي بالحق والتواصي بالصبر يبقى ده من الايه؟ من الخسرانين. ها؟ ان الانسان لفي خسر. طيب. لما ربنا يقول فويل للمصلين الذين هم عن صلاتهم ساهون في قلب المعاملات مع اليتيم والمسكين والجار
ازا الصلاة لها علاقة بالتعاملات دي ازاي؟ الصلاة ممكن تؤثر ايجابا وسلبا في مستوى التعاملات بتاعتك مع مختلف فئات المجتمع والانسان اللي لأ يعرف آآ آآ يتعامل مع اليتيم ولا مع المسكين ولا حتى مع جاره محتاج ايه
تربية يتربى. طيب المحضن التربوي اللي هيتربى فيه ده هو الصلاة بشرط لا يؤديها وهو ساه عنها. يعني ايه ؟ يعني تبقى الصلاة محور حياته ركز بقى اوي احنا مش بنصلي لما يبقى عندنا وقت
مش بنزاكر طب بس اما نخلص مزاكرة نبقى نصلي الضهر لأ لأ ما بنصليش لما نفضى. لأ. احنا عندنا مواعيد للصلاة مقدسة وبنحترمها وبنعمل ونلعب ونزاكر وكل ده في وسط الاوقات دي
ان الصلاة كانت على المؤمنين كتابا موقوتا احنا عندنا خمس صلوات في خمس اوقات الخمس اوقات دول بينهم هنام. بينهم هنشتغل. بينهم هنزاكر. بينهم هنقرأ. بينهم هنتسلى. بينهم هنلعب. بينهم هنصلي نوافل او قيام ليل
لكن الخمس صلوات دول هم الاصل ازا الانسان عود نفسه انه يخلص لله كده ما هو ده اخلاص انه يجعل صلواته وهي اوقات قصيرة جدا بس اوقات قصيرة مهمة جدا لان الانسان بيعبر فيها عن حبه وشكره وعبوديته وطاعته لله سبحانه وتعالى
لو الانسان اخلص لله كده مم ده ايه ده هيربي قلبه هيرقق قلبه هيزيح هيشيل القسوة من قلبه. والموضوع ده بيربطنا بالاية تلاتة في الصورة السابقة فليعبدوا رب هذا البيت
هي ايه فويل للمصلين الذين هم عن صلاتهم ساهون ده هينمي في الانسان الاخلاص والاغطاس ده هو اللي هيربيه فيجعل منه انسان محترم محترم مع جاره محترم جاره اللي هيستلف منه الماعون. مع المسكين
فهيحض على طعام المسكين ومحترم مع اليتيم فهيرعى اليتيم ويحسن الى اليتيم. هو فيه حد يطول. يبقى جار النبي عليه الصلاة والسلام في الجنة لما قال انا وكافل اليتيم في الجنة كهاتين واشار بالسبابة والوسطى
تبقى كده مع النبي عليه الصلاة والسلام في الجنة؟ انت تبقى كده مع النبي؟ لمتى ؟ لما ترعى يتيم شف الدين ده بقى بيوصل انه بيتدخل في اشياء شكلها ايه
هو مش بيتكلم بس في الصلاة والصوم والحج والجهاد بيتكلم على طريقة معاملتك وعلى قلبك وعلى قسوة قلبك او رقة قلبك ده مهم جدا جدا جدا في الاسلام. ان تدبرك للقرآن ينعكس عليك في مسألة رقة القلب
ارأيت الذي طبعا احنا في في ورشة بنقراها ارهيت وفي ارايت الذي يكذب بالدين. فذلك الذي يدع يتيم ولا يحض على طعام المسكين. فويل للمصلين هنا فيه ناس ممكن تسكت. والاية
الاتنين دول فويل للمصلين الذين هم عن صلاتهم ساهون. دول مثل جيد جدا لمعنى اجتزاء شيء من النص عشان يوري عكسه يعني ابو نواس له بيتين شعر بيقول لك سبك من المساجد والصلاة اللي فيها بس مش فاكر البيت دوت دلوقتي ربنا ما قالش فويل للشاربين قال
فويل للمصلين يعني ما تصلوش ده ربنا قال فويل للمصلين. مع ان هي فويل للمصلين الذين هم عن صلاتهم ساهون ممكن تقف على المصلين بس يبقى انت اكيد هتكمل بعد كده لا تقطع القراءة هنا
الذين هم يراؤون ويمنعون الماعون وبذلك تم بفضل الله تدبر سورة الماعون وغدا ناخد سورة الكوثر اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
وقوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحب
ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي الهند وانصر كل من نصرهم واخذل كل من خذلهم. وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه
ولا تسلطوا الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها
اهدها سبلها واملأها بنورك الذي لا يخبو. واشرح صدورها بفيض الايمان بك. وجميل التوكل عليك. واحيها يا ربنا بمعرفتك يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته
نراكم غدا باذن الله في نفس هذا الموعد ان كنا من اهل الدنيا